ועדת הכנסת, כנסת 25, פרוטוקול מספר 92, 2023-11-06 00:00

אופיר כץ: שלום לכולם, אני מתכבד לפתוח את ישיבת ועדת הכנסת

אופיר כץ:  היום יום שני, כ"ב בחשון התשפ"ד, 6 בנובמבר 2023

אופיר כץ:       נתחיל מסעיף ב', הצעה להגדלת מספר החברים בוועדת הבריאות

אופיר כץ:  מוצע להגדיל את מספר חברי ועדת הבריאות מ-12 ל-14 חברים

אופיר כץ:  כיום יש 12 חברים בוועדת הבריאות, שמונה חברים לקואליציה וארבעה לאופוזיציה

אופיר כץ:  מוצע להוסיף לוועדת הבריאות חברה אחת לסיעת הליכוד, חברת הכנסת גלית דיסטל אטבריאן, וחברה אחת לסיעת יש עתיד, חברת הכנסת מירב בן ארי

אופיר כץ:  מי בעד?     

אופיר כץ: אושר     

אופיר כץ: אושר פה אחד

מירב בן ארי: ההצבעה בדיון אישי גם?     

- דדון: כן

אופיר כץ: אפשר להוסיף את זה?     

- דדון: שינוי הרכב

אופיר כץ: הוספתי, אוקיי

אופיר כץ: הנושא הבא הוא חילופי אישים

אופיר כץ:  בוועדה המשותפת של ועדת החוץ והביטחון, ועדת חוקה, חוק ומשפט לעניין הכרזה על מצב חירום: מטעם ועדת החוץ והביטחון, במקום חבר הכנסת גדעון סער שהתמנה לשר יכהן חבר הכנסת זאב אלקין

אופיר כץ:  מטעם ועדת חוקה, חוק ומשפט, במקום חבר הכנסת יונתן מישרקי יכהן חבר הכנסת אברהם בצלאל

אופיר כץ:       בוועדה המשותפת של ועדת החוץ והביטחון וועדת כספים לתקציב הביטחון לפי חוק יסודות התקציב, התשמ"ה-1985, מטעם ועדת החוץ והביטחון, במקום חבר הכנסת גדי איזנקוט שהתמנה לשר יכהן חבר הכנסת מיכאל ביטון

אופיר כץ:  כמו כן חבר הכנסת זאב אלקין יכהן כממלא מקום קבוע בוועדה המשותפת במקום חבר הכנסת גדעון סער שהתמנה לשר

אופיר כץ:       בוועדה המשותפת של ועדת החוקה, חוק ומשפט, ועדת החוץ והביטחון לפי חוק האזנות סתר, ובוועדה המשותפת של הוועד לביטחון לאומי וועדת חוקה, חוק ומשפט לפי חוק האזנות סתר, מטעם ועדת החוקה, חוק ומשפט, במקום חבר הכנסת יונתן מישרקי יכהן חבר הכנסת ארז מלול

אופיר כץ:       בוועדה המשותפת של ועדת החוץ והביטחון וועדת הפנים והגנת הסביבה לפי חוק האזרחות והכניסה לישראל (הוראת שעה), התשפ"ב-2022, מטעם ועדת הפנים והגנת הסביבה, במקום חבר הכנסת אוהד טל תכהן חברת הכנסת מיכל וולדיגר

אופיר כץ:       מי בעד? מי נגד?     

אופיר כץ: אושר     

אופיר כץ: אושר פה אחד

אופיר כץ: << נושא >> הצעת חוק הגנה על עובדים בשעת חירום (הוראת שעה – חרבות ברזל), התשפ"ד-2023, מ/1672 << נושא >>               

אופיר כץ: הנושא הבא הוא בקשת הממשלה להקדמת הדיון בהצעות חוק הבאות: 1

אופיר כץ:  הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד-2023 (מ/1671), בכל הקריאות

אופיר כץ:  ינמק עו"ד אילן שי בזום

אילן שלגי: שלום, נעים מאוד

אופיר כץ: שלום, בבקשה

אילן שלגי: אנחנו רוצים לתקן את חוק החינוך המיוחד כדי שבשנה הקרובה לא ידרשו לקיים דיון בוועדות זכאות ויפנו למחדשי זכאות

אילן שלגי:  בהתאם לחוק החינוך המיוחד תלמיד שקיבל זכאות לשירותי - - - צריך פעם בשלוש שנים לקיים דיון חוזר - - - 

אילן שלגי:  מדובר בכ-50,000 ועדות למחדשים כאשר מבחינת גם המצב של עשרות אלפי מפונים, גם עשרות אלפי מגויסים למילואים יש קושי לקיים את הוועדות, כאשר בנוסף לחלק גדול מחברי ועדות זכאות ואפיון יש משימות נוספות, גם מפקחים, בעיקר פסיכולוגים בשירות החינוכי שצריכים לתת מענה לצרכים אקוטיים של תלמידים, כאשר ברוב הוועדות האלה אין שינוי בתנאי הזכאות

אילן שלגי:       עדיין מבחינת הצעת החוק אין כל מניעה שתלמיד שההורים שלו או מוסד חינוך חושבים שצריך לשנות את ההחלטה לגביו או לעניין מוגבלות או לעניין רמת תפקוד, יש אפשרות והזכות לפנות לוועדת זכאות ואפיון לקיים דיון משמרת

אילן שלגי:      מבחינת הדחיפות לקיים את הדיון בהצעת החוק, המועד לתחילת הדיונים של ועדות זכאויות ואפיון בצרכים בדיונים של מחדשי זכאות זה החל מה-1 בנובמבר, כך שאנחנו כבר נמצאים בתוך המועד שצריכים לקיים את הוועדות ולכן הדחיפות לקיים דיון בהצעת החוק

אופיר כץ: תודה רבה

אופיר כץ:      נעבור לסעיף 2

אופיר כץ:  הצעת חוק הגנה על עובדים בשעת חירום (הוראת שעה – חרבות ברזל), התשפ"ד-2023 (מ/1672), לפני הקריאה הראשונה

אופיר כץ:  תנמק נציגת משרד העבודה, גאולה צמח

אופיר כץ:  שלום

גאולה צמח: אנחנו מבקשים לקצר את זמן ההנחה לצורך הקדמת הדיון בוועדת הכנסת לאור הדחיפות בתיקון

גאולה צמח:  המטרה בעצם של התיקון היא להחיל את חוק הגנה על עובדים גם - - -      

מירב בן ארי: גם אני לא מבינה מילה וגם את תדברי למיקרופון

מירב בן ארי:  אנחנו רוצים להבין למה את צריכה פטורים

גאולה צמח: חוק הגנה על עובדים קובע הגנה על עובדים מסיומים מפני פיטורים בשעת חירום ככל והייתה הוראה של פיקוד העורף להתגוננות מכוח חוק ההתגוננות האזרחית

גאולה צמח:  מכיוון שהפינויים של האנשים גם בצפון וגם בדרום הם לא מכוח ההתגוננות האזרחית אלא מכוח החלטות ממשלה ומדיניות הממשלה, אז נמצא שבעצם כל המפונים לא מוגנים מפני פיטורים על אף שהסיטואציה והמצב לא מאפשרים להם להגיע לעבודה, לכן אנחנו מבקשים לתקן את חוק הגנה על עובדים כך שהגנה מפני פיטורים תחול על מפונים כפי שקבעו החלטות הממשלה בין היתר והחלטות של משרד הביטחון

גאולה צמח:  יש רשימה בתוספת של כל היישובים

גאולה צמח:  זה רשימה שכרגע מותאמת גם לרשימה של רשות המיסים

גאולה צמח:  מבוקש להגן גם מפני פיטורים על נעדרים וחטופים שהם עובדים ועל הורים ובני זוג ועוד בן משפחה נוסף של אחד החטופים והנעדרים

אופיר כץ: אגב, אתם צריכים להוסיף גם אחים חורגים

אופיר כץ:  אנחנו בדיונים בוועדת העבודה והרווחה על הפיצויים של החטופים

אופיר כץ:  תוסיפו גם אחים חורגים כי יש מקרים כאלו שם

מירב בן ארי: כן, כן

גאולה צמח: זה ייבחן במסגרת הוועדה

אופיר כץ: כן, אני רק מעלה את זה כי קראתי את מה ששלחתם ויש שם את העניין של החיים במשותף ואחים חורגים

אופיר כץ:  צריך להוסיף אותם גם

אופיר כץ:       מעסיק שבעצם העסק לא עובד אבל הוא לא יכול לפטר אותו, המדינה משתתפת או שפשוט אומרים לו, אתה לא יכול לפטר אותו?      

גאולה צמח: זה אמור להיות מוסדר במסגרת המתווים השונים של משרד האוצר והפיצויים שמעניקים למעסיקים, אז עובד שלא מגיע לעבודה והוא מוגן מפני פיטורים, הוא צריך לבדוק לאיזה קטגוריה הוא נכנס במסגרת מתווה הפיצויים

שמחה רוטמן: השאלה היא האם לא מתאים למקרה הזה דווקא המתווה של החל"ת? הרי יש מתווה חל"ת שנועד לתת הגנה למעסיק ולעובד ביחד

שמחה רוטמן:  צריך לוודא שלא חוסמים את זה דווקא למפונים

שמחה רוטמן:  יכול להיות שגם המפונה יעדיף את זה, כי הגנה על פיטורים, אני עדיין יכול לדרוש ממך לבוא לעבודה

שמחה רוטמן:  אני עדיין יכול לדרוש ממך תוצר, ואם אני לא יכול להוציא אותו לחל"ת, אז זה בעיה

שמחה רוטמן:  יכול להיות שהמתווה של החל"ת יותר מתאים להם

גאולה צמח: נכון, אבל אף אחד לא מונע מהעובד והמעסיק להגיע להסכמה ליציאה מחל"ת, כי כדי לצאת מחל"ת לפי הפסיקה צריך הסכמה של שני הצדדים

גאולה צמח:  זה שיש הגנה זה לא מונע מהם להגיע להסכמה לצאת לחל"ת

גאולה צמח:  זה פשוט מגן עליהם מפני פיטורים

אופיר כץ: אוקיי

אופיר כץ:      אני חוזר לסעיף 1

אופיר כץ:  מישהו רוצה להתייחס לסעיף הראשון של חוק חינוך מיוחד?      

קריאה: לא

אופיר כץ: אם כך אנחנו עוברים להצבעה

אופיר כץ:  מי בעד פטור בכל הקריאות?      

אופיר כץ: אושר         

אופיר כץ: אושר פה אחד

אופיר כץ:       סעיף 2, מישהו רוצה להתייחס? אמרנו שנדון בוועדה

מירב בן ארי: כן

אופיר כץ: מי בעד פטור מחובת הנחה לקריאה הראשונה?     

אופיר כץ: אושר         

אופיר כץ: אושר פה אחד

אופיר כץ: סעיף 3, הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023 (מ/1673), בכל הקריאות

אופיר כץ:  מי ממשרד המשפטים?      

שרה גולד: תנמק שרה גולד שהובילה את הטיפול בהצעת החוק

אופיר כץ: כן, שלום שרה, בבקשה

שרה גולד: שלום אדוני

שרה גולד:  אנחנו נבקש לקצר את תקופת ההנחה לאורך כל הקריאות ביחס להצעת החוק

שרה גולד:  הצעת החוק בעצם נועדה לסייע הן לציבור והן לרשויות הציבוריות שנתקלים בקשיים בעמידה בלוחות זמנים קשיחים שקבועים בחיקוקים, בחקיקה ראשית וחקיקה משנית גם בעקבות גיוס המילואים הנרחב וגם בעקבות כל יתר ההשלכות על מערכת החינוך וכמובן אנשים - - - וכו' בעקבות הלחימה, לכן הצעת החוק בחלק הכללי שלה מציעה להאריך מועדים לתקופות שחלים במהלך מה שמוגדר התקופה הקובעת שהיא בעצם מוגדרת רטרואקטיבית כבר מתחילת הלחימה, מיום ה-7 באוקטובר ולשלושה חודשים מאותו יום עם אפשרות להארכה

שרה גולד:       הצעת החוק גם כוללת הארכת מועדים ובעצם הסדרים ייעודיים לתחומים שדורשים איזושהי התייחסות ייחודית למשל בתחום המינויים, תחום אומנת חירום לילדים, ענייני חופש ומידע שנוצר הסדר רישוי יותר מקוצר, תכנון ובנייה ודיני תאגידים

שרה גולד:  גם כל מיני היבטים שדורשים בעצם הארכת תקופות והתאמות בפעילות של חברה או של אגודה שיתופית או שותפות

שרה גולד:  לאור הדחיפות בעצם בהצעת החוק בשביל לייצר איזושהי ודאות בשטח ושהציבור והרשויות הציבוריות ידעו מה הוא לוח הזמנים שעומד בפניהם וכיצד להתנהל, אנחנו נבקש לקצר את המועדים ביחס להצעה הזאת

מירב בן ארי: אני רוצה לשאול אותך לגבי סעיף 3(א) של חוק חופש המידע

מירב בן ארי:  בעצם הגבלתם את התקופה מה-7 באוקטובר עד ה-5 בנובמבר שזה היום, שלא תובא במניין התקופות הקבועות בחוק חופש המידע

מירב בן ארי:  תסבירי לי את סעיף 3(א)

שרה גולד: בעקבות גם הערות ציבור שקיבלנו וגם החשיבות שאנחנו רואים בחוק חופש המידע במיוחד בתקופת לחימה ובכלל, אנחנו חשבנו שנכון לייצר הסדר יותר מתוחם ומצומצם ביחס לחוק חופש המידע, ככה שלא כל מועד שקבוע בחוק חופש המידע יידחה בחודשיים שגם יכולים להיות מוארכים בחודשיים נוספים, אלא רק התקופה הראשונית, החודש הראשון של הלחימה שהוא איזושהי תקופת הלם ראשוני או בעקבות ההפתעה של המשרדים וההתארגנות הראשונית, זה יצר איזשהו עיכוב ולכן לחודש הזה אנחנו מאפשרים לא להביא במניין הימים, כך שאם למשל רשות ציבורית צריכה להשיב בתוך 30 יום לבקשת חופש מידע, בעצם את החודש הזה לא סופרים בתוך החודש

שרה גולד:  החל מה-7 בנובמבר, החל ממחר הכול חוזר לשגרה והרשויות נדרשות לפעול בהתאם לחוק חופש המידע

מירב בן ארי: אני שואלת למה כל משרדי הממשלה צריכים להיות מוחרגים? עם כל הכבוד, מה הקשר של משרד המודיעין או משרד מורשת? אני חושבת שהמשרדים, וגם דיברתי על זה איתך, ביטחון, רווחה, חינוך, אין בעיה, נציין אותם, אבל למה כל המשרדים, שעם כל הכבוד עזבי שהם משותקים בעיניי, רק אחרי שבועיים יצאו מההלם נגיד

מירב בן ארי:  את דעתי והביקורת שלי אני אגיד במקום אחר, אבל יש כאן באמת משרדים שלא קשורים בכלל למלחמה, אז למה הם צריכים לקבל את ההגנה? אני חושבת שגם חברי כנסת מהקואליציה צריכים לבוא ולהגיד

אופיר כץ: השאלה ברורה

שרה גולד: לגבי המשרדים שיותר עוסקים במלחמה באופן ישיר אז כמובן שהם עומדים בפני עומס גדול יותר

שרה גולד:  מצד שני גם המידע שנמצא אצלם הוא חשוב יותר, לכן האיזון הזה קצת רגיש

שרה גולד:  לגבי יתר המשרדים, אנחנו פנינו לכל המשרדים

אופיר כץ: לא, אבל סליחה רגע

אופיר כץ:  לפי מה שאת אומרת לא עשיתם איזון

אופיר כץ:  עשיתם גורף לכולם

שרה גולד: ההבחנה בין משרדים לפי המשרדים שעוסקים בלחימה למשרדים שלא עוסקים בלחימה היא לא בהכרח מדויקת בגלל שגם המשרדים האלה, המידע שלהם יותר חשוב

שרה גולד:  אני אגיד שהמחשבה שלנו הייתה דווקא לאור גם המחסור המהותי בכוח אדם, כלומר המשרדים שהרבה מאוד מהעובדים שלהם מגויסים למילואים וגם לא רק משרדים שעוסקים בלחימה באופן שוטף, דרך היחידה לחופש מידע נערכו פניות למשרדים

שרה גולד:  אנחנו מבינים שכן יש קושי מסוים בעניין הזה ולכן אנחנו רוצים לאפשר - - -      

מירב בן ארי: אני מצטערת אבל עם הכבוד, אני אומרת לך את זה גם

מירב בן ארי:  זה חוק חופש המידע

מירב בן ארי:  האיזון בין זכות הציבור לדעת לבין זה שיש כמה חבר'ה שהלכו למילואים, כולנו סופגים את זה

מירב בן ארי:  אני אעבוד פחות בגלל שהיועצים שלי במילואים? יש לנו פה חברי כנסת בלי עוזרים בכלל, ועומדים בכל מה שמבקשים מהם

מירב בן ארי:  להיפך, מתפקדים פי עשר יותר טוב אפילו ממשרדי הממשלה

מירב בן ארי:       אין לי בעיה ואמרתי את זה גם לאופיר כץ, באמת משרד הביטחון, משרד הרווחה

מירב בן ארי:  ואלה, אתה נכנס למלון, אתה רואה אותם

מירב בן ארי:  האם אנחנו כחברי כנסת קיבלנו איזושהי הקלה? אפילו שפטרנו כאן את חברי הכנסת מיום שלישי, מה עשינו? שלחנו אותם למפונים, שלחנו אותם לפצועים, אז עם כל הכבוד, לבוא ולהגיד לי תיתני עוד פטור? אני גם צריכה להוציא לכם את הערמונים מהאש?      

שרה גולד: גבירתי, חשוב להגיד, זה לא פטור

מירב בן ארי: זה לא מתאים

מירב בן ארי:  אתמול דיברתי כאן עם חבר כנסת מהסיעה שלי ששלושת היועצים שלו במילואים

אופיר כץ: זה נותן הארכה לחודש?      

שרה גולד: הארכה לחודש למועדים שחלקם חפפו לתקופה של החודש הראשון ללחימה

מירב בן ארי: הם לא צריכים לקבל את הפטור הזה בעיניי

אופיר כץ: מירב, יש היגיון במה שאת אומרת

מירב בן ארי: אני רק חייבת להגיד לך מספסלי האופוזיציה רק לחזק את חברי הכנסת, שכולם פה משבת עובדים כולל ח"כים דתיים שהלכו בשבת לשורה, שהיה צריך בקשות

מירב בן ארי:  אף אחד לא ביקש מחברי הכנסת שנייה להקל, אז ואלה, לא מגיע לכם

אופיר כץ: מירב, בסדר

אופיר כץ:  אני חושב שיש משהו בדברים שאת אומרת וכן צריך לבדוק

אופיר כץ:  אי אפשר להגיד לחברי הכנסת, יש מילואים

אופיר כץ:  זה בסדר, אבל אם יש כאלה שאין, אז למה לתת להם את האפשרות הזאת? צריך לעשות הבחנה בין משרדים שבאמת עובדים בממשלה

אופיר כץ:  שמחה, בהנחה שזה יגיע אליך, אתה גם מהנהן ומסכים

שמחה רוטמן: אני חושב שצריך לתת לדברים האלו מענה

שמחה רוטמן:  אני בתחום חופש המידע עוסק הרבה לפני בכנסת

שמחה רוטמן:  לפעמים בתחום חופש המידע לצערנו יש במשרדים, בוודאי במשרדים הקטנים בן אדם אחד שהוא אחראי גם על העמדת מידע לציבור

שמחה רוטמן:  צריך לפתור את זה נקודתית

אופיר כץ: נכון

שמחה רוטמן: ניתן לזה מענה בעזרת השם במסגרת החקיקה

שמחה רוטמן:  צריך להיות גם ריאליים

שמחה רוטמן:  זה לא בן אדם עם עוזרים

שמחה רוטמן:  זה לא צוות

שמחה רוטמן:  דווקא במשרדים הגדולים יש מחלקות שלמות לפעמים שעושים את זה

שמחה רוטמן:  יש משרדים שבהם הדבר הזה לא קיים

שמחה רוטמן:  צריך לתת לזה איזה מענה וננסה לתפור את זה בדיוני הוועדה בצורה המיטבית בעזרת השם ככל שזה יגיע אליי כמובן

מירב בן ארי: אני חושבת שהחוק הזה בכלל לא צריך לקבל פטור מחובת הנחה

מירב בן ארי:  זה חוק מאוד בעייתי

שמחה רוטמן: לא, אבל את מתעסקת רק בנושא אחד פה

אופיר כץ: את בעצמך אומרת שיש משרדים שכן צריך לתת להם

אופיר כץ:  עכשיו להגיד שהחוק הזה לא צריך לקבל פטור - - -      

מירב בן ארי: הבעיה שלי עם החוק הזה, אני גם אומר שסעיף 1 ו-2 הם בסדר אבל אני חושבת שסעיף 3(א) הזה הוא בעייתי

אופיר כץ: מירב, בשביל זה יש ועדה ואת רואה שיש פה חברי קואליציה שמסכימים עם הטענה שלך

אופיר כץ:  תעבדו על זה בוועדה

מירב בן ארי: בסדר

אופיר כץ: מי בעד מתן פטור בכל הקריאות? חמישה בעד

מירב בן ארי: אני לא אתנגד בגלל 1 ו-2 אבל אני לא חושבת שצריך להוציא - - -      

אופיר כץ: מי נגד? מי נמנע?  

אופיר כץ: אושר     

אופיר כץ: אוקיי, אם כך אושר וקיבל פטור

אופיר כץ: סעיף 4, הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023 (מ/1674), בכל הקריאות

אופיר כץ:       עו"ד יפעת רווה, שלום לך, בבקשה

יפעת רווה: שלום, תודה רבה

מירב בן ארי: תגידי גם מה ההבדל בין הקודם שעשינו כאן

יפעת רווה: אני אגיד

יפעת רווה:  הנושא מוסדר כרגע בחלקו בתקנות שעת חירום שהותקנו מייד עם תחילת המלחמה בנושא המעצרים, ונעשו מאוד במהירות ובאיזונים שהתאימו לתחילת מלחמה

יפעת רווה:  חלק נוסף בנושא של הקראות ודיונים מסיימי הליך נעשה בחקיקה לפני שבועיים, ב-18 בחודש אושר בוועדת החוקה

יפעת רווה:  החוק הזה הוא חוק מתכלל שכולל את כל הנושא, קודם כל הנושא של הטלפונים

יפעת רווה:  אני זוכרת שאת הזכרת את זה גם בפעם הקודמת ובצדק

יפעת רווה:  זה אכן נושא בעייתי

יפעת רווה:  אנחנו בדין ודברים עם האוצר ולא סתם באמת ההצעה הזאת במקביל נעשתה ביחד ובשיתוף של משרד האוצר שעדיין בדין ודברים עם המשרד לביטחון פנים, אבל כדי למתקן גם את תחנות המשטרה, כדי להוסיף מתקונים בגלל הכמויות הגדולות וההיקפים הגדולים של דיונים בהיוועדות חזותית

יפעת רווה:  זה עדיין בתהליך

יפעת רווה:  אנחנו נפרט בעניין הזה בדיון עם ועדת חוקה, אבל נעשה ניסיון לשפר את הדבר הזה

מירב בן ארי: מה בעצם ההבדל בין ה-VC הזה ל-VC שעשו כבר בחוקה? עכשיו את נכנסת לתקופה כמו בקורונה?     

יפעת רווה: זה לא בדיוק הסדר כמו בקורונה בגלל שהנסיבות פה שונות

יפעת רווה:  גם בקורונה נכון שזה היה חירום אבל שם הדבר המרכזי היה הנושא של חשש להידבקות

יפעת רווה:  פה זה קצת שונה אבל כן הכנסנו דברים מסוימים שהיו גם שם, למשל סעיף של חיוניות מעצר, לעשות איזשהו איזון בין ההסדר הזה שברור לנו שהוא הסדר שבתקופה רגילה האיזונים בו שונים

יפעת רווה:  אנחנו גם נגיע לוועדה עם הארכה של ההסדר בתקופה הרגילה, בתקופה אני מדברת מלפני המלחמה שגם הוא הסדר של הוראת שעה, אבל שם האיזונים שונים בגלל שפה אנחנו עושים הרבה יותר דיונים בהיוועדות חזותית ולפעמים גם עדיין בטלפונים עד שהדברים יפתרו לחלוטין

יפעת רווה:  עשינו במקביל סעיף גם של חיוניות מעצר חוץ מדברים שקשורים למלחמה כדי שגם יהיה איזון בעניין של עצם המעצרים

יפעת רווה:      נכנס כאן שלפני שהשר מכריז על המצב שמצדיק את השימוש בכל ההסדר, הוא גם ייוועץ בסניגוריה הציבורית

יפעת רווה:  הוא ישמע את עמדת הסניגור הציבורי הארצי, זאת אומרת ניתן מעמד רשמי לעמדת הסניגוריה

יפעת רווה:  היה פה ניסיון, שוב, אנחנו נרחיב כמובן בוועדה, זה הצעה של 50 סעיפים וניכנס לפרטים, אבל נעשה פה באמת ניסיון בזמן יותר רב מאשר ההסדר הראשוני

משה רוט: השאלה אם זה מתייחס לכל האסירים או שיש הבדל בין אסירים ביטחוניים או עצורים רגילים? כי זה חייב להיות

יפעת רווה: יש הבדל

יפעת רווה:  חיוניות מעצר, אני אקריא ממש את הסעיף כדי לדייק

יפעת רווה:  סעיף חיוניות המעצר, סעיף 9 אומר ש"כשבית המשפט בא לצוות על מעצרו של אדם, בין אם זה מעצר ימים או עד תום ההליכים, הוא ישקול את חיוניות המעצר בין השאר בהתחשב במצב הכליאה באותה עת ובהתחשב בפגיעה בעצור הנובעת מקיומו של הדיון שלא בנוכחותו של העצור אלא בהיוועדות חזותית לפי הוראות פרק זה

יפעת רווה:  הוראות סעיף זה לא יחולו לעניין מעצרים בשל חשד לביצוע עבירה שיש בה כדי לפגוע בביטחון הציבור בעת ששורר המצב הביטחוני שבשלו ניתנה הכרזה על מצב מיוחד בעורף", אז בפירוש יש הפרדה

אופיר כץ: אוקיי

אופיר כץ:  עוד מישהו?      

מירב בן ארי: לכמה זמן זה?      

אופיר כץ: כל הקריאות

מירב בן ארי: זה הוראת שעה, לא?     

יפעת רווה: זה הוראת שעה שמותנית בהכרזות

מירב בן ארי: כל עוד זמן המלחמה?     

יפעת רווה: כרגע אנחנו נמצאים במצב שיש תקנות שעת חירום

יפעת רווה:  כרגע יש הכרזה עד ה-8 בחודש

יפעת רווה:  יש תקש"ח שהוארכו אתמול עד ה-15 בחודש

מירב בן ארי: לנובמבר

יפעת רווה: לנובמבר, כן

יפעת רווה:  אנחנו נעשה אמנם בצורה מהירה אבל צריך בכל זאת דיונים

יפעת רווה:  זה חוק מורכב

אופיר כץ: מי בעד מתן הפטור בכל הקריאות?     

אופיר כץ: אושר             

אופיר כץ: אושר פה אחד

אופיר כץ:  תודה

אופיר כץ:      אני מבין שיש עוד הצעת חוק מהממשלה שעדיין לא הגיעה, אז אנחנו כנראה נתכנס שוב למתן פטור

אופיר כץ:  הישיבה הזו נעולה